Martin Staszkohttp://www.iltasanomat.fi/haku/?search-term=Martin%20Staszko nousi pokeritaivaalle sijoituttuaan toiseksi vuoden 2011 maailmanmestaruusturnauksessa. Samalla hänestä tuli kaikkien aikojen rahallisesti menestynein tsekkiläinen pokerinpelaaja turnauksissa. Lähes neljän miljoonan euron palkkapäivä herätti runsaasti ylimääräistä mielenkiintoa. Stazsko olikin tietämättään joutua vaarallisten rikollisten uhriksi heti voittonsa jälkeen. Tsekkiläisen rikollisjengin kohteiksi valikoitui varakkaita liikemiehiä ja julkisuudessa olleita rikkaita henkilöitä. Kohteet kutsuttiin viekkaalla verukkeella ulkomaille, jossa heidät kidnapattiin. Uhreja uhkailtiin, kiristettiin ja pahoinpideltiin lunnaiden toivossa. Staszkon tapauksessa häntä pyydettiin Cannesiin osallistumaan yksityiseen pokeripeliin. Juonessa rikas pohatta halusi antaa isälleen joululahjaksi pelikokemuksen pokeriammattilaisen kanssa. Staszkolle tarjottiin sekä isoa palkkiota osallistumisesta peliin että matkustusta paikan päälle ilmaiseksi yksityislentokoneella.
Rikolliset ottivat yhteyttä Tsekin pokeriliiton johtajaan, jota pyydettiin olemaan välittäjänä asiassa. Johtaja kuitenkin epäili suuresti huijauksen mahdollisuutta ajoituksen vuoksi, jonka takia hän kieltäytyi kohteliaasti viemästä asiaa eteenpäin. Staszkon suurvoitosta oli kulunut tuolloin kaksi viikkoa. Rikollisjengi on tällä hetkellä oikeuden edessä Prahassa. Seitsemän ihmistä on syytteessä lukuisista eri rikoksista, joista enimmäisrangaistus on elinkautinen vankeustuomio. Jengiä epäillään muun muassa kahden liikemiehen katoamisesta.
Valioliigan maalitykki lähtee testaamaan pokerinaamaansa